段朝宗

段朝宗（），字-{于}-海，一字公見，號華河，陝西西安府朝邑縣魯坡村人，民籍，明朝政治人物。

 生平 
嘉靖三十七年（1558年）戊午科陝西鄉試第十三名舉人。嘉靖三十八年（1559年）中式己未科會試第一百九十七名，三甲第二百一十四名進士。授中书舎人，四十四年五月拜兵科给事中，十二月迁礼科右，廵视京营，条奏防秋八事，多见施行。出知岳州府《陕西通志》：段朝宗字公见，朝邑人。嘉靖乙未进士，授中书舎人，拜兵科给事中，迁礼科，廵视京营，条奏防秋八事，多见施行。时蓟督多奸利事，朝宗抗疏论之。又疏京营士马不得假借市恩，以故怨者多飞语，出知岳州。时婺源盗方张，朝宗檄示祸福，盗立时解散。复作谕解数十条，讼者至庭反覆开导，皆悔谢，邑人立祠祀之。。隆慶元年（1567年）调任徽州府，左迁山東盐运司《朝邑志》卷四：段朝宗字公见，一字華河，魯坡村人。登嘉靖乙未进士，授中书舎人，已，拜兵科给事，迁礼科，廵视京营，条奏防秋八事，多见施行。值藉没大學士严嵩，众少其抱赃金银，欲改驳，朝宗执不可，曰：此秽物也，非朝廷正赋，官吏岂无浸没。今为驳还，浸没者卒不可出，而波累平人，贻害不细。众善其言而止。时蓟镇总督多奸利事，科部无人发者，朝宗独抗疏论之，部臣多不悦。又疏京营士马不得假借市恩，同官多于请，皆格不行，以故怨者益众，有蜚语闻，遂出知永平府，寻改徽州府。时婺源盗方张，议以盗固齐民，可理諭也，晓以祸福，皆相顾悔悟。会宣言大兵将集，盗應时解散。作谕解数十条，力行教化，讼者至庭，导其悔悟，风俗遂变。又治鱼梁壩，以興水利，设关老竹岭，平治翬岭，皆便民，民歌乐其事。郡故有二贤祠，忌者劾其好名，左迁山東盐运司，然徽人思之，卒以并祀。後数十年，邑人李河滨楷尝至齐云山，犹相传段太守詩，爱慕不衰云。。

 家族 
曾祖段瑄；祖父段景新；父段奎，母楊氏；繼母馬氏。严侍下。弟朝濟。

参考文献

Category:段姓
Category:朝邑人
Category:明朝中書舍人
Category:明朝兵科给事中
Category:明朝礼科右给事中
Category:明朝岳州府知府
Category:明朝徽州府知府
Category:嘉靖三十七年戊午科陝西鄉試舉人